केरी-सत्तरीः सम्राट क्लब इंटरनॅशनल-राज्य-1च्या रुप्या महोत्सवाक मा. दत्ताराम वळवयकार स्मृती नाट्य महोत्सव-23त सम्राट क्लब केरी आयोजीत श्री सांतेर छाया केरी-सत्तरी प्रस्तूत, विठ्ठल नागेश पारवाडकार हांणी बरयल्लें आनी विष्णू गांवस दिग्दर्शीत 'संगीत स्वामी समर्थ' नाटक शुक्रार ता. 24 फेब्रुवारीक रातच्या 8 वरांचेर पर्यें सत्तरी हांगच्या श्री सप्तशती भुमिका सभामंडपांत सादर करतले. ह्या नाटकांत सुशांत गांवस, चंद्रकांत गांवस, विजय मराठे, संदेश रामा गांवस, प्रदीप गांवस, अर्जून गांवस, प्रमोद सावंत, प्रितेश पार्सेकार, रुपेश दशरथ गवस, रक्षा गांवकार, संजय गांवकार, भैरो झोरे, रुपेश सुतार, संदेश दशरथ गांवस, लवू गांवस, सायली धर्णे, सागर गांवस, कृष्णा माईणकार आनी शांताराम गांवस हांच्यो भुमिका आसात.
 नाटकाक तबलें साथ पुरुषोत्तम मळीक, पखवाज ओमप्रकाश गांवस, संगीत दिग्दर्शन गुरुदास गांवकार हांचें, नेपथ्य संतोष पार्सेकार, टाळ स्वरूपानंद गांवस, पेटी साथ अमोल गांवस, भेसवण वंदेश गांवस, वंदेश गांवस, पार्श्वसंगीत विराज गांवस, मेकअपा खातीर जयकृष्णा गांवकार आसतले.
 ह्या नाटकाचे संयोजक प्रेमानंद माजीक आसात.
 उक्तावण कार्यावळीक मुखेल सोयरे म्हणून पर्यें पंचायतीचे उपसरपंच आत्माराम शेट्ये, मानाचे सोयरे सम्राट क्लब इंटरनॅशनल-राज्य-1 चे आदले अध्यक्ष आनी गोवा पर्यटन खात्याचे उपसरवेवस्थापक दिपक नार्वेंकार, खासा आमंत्रीत हरे राम हरे कृष्ण भक्ती कुटीर मुखेली प्रशांत मांजरेंकार, मा. दत्ताराम वळवयकार, स्मृती नाट्य महोत्सव-23 चे अध्यक्ष पांडुरंग गांवकार, सम्राट क्लबाची विभागीय अध्यक्ष भाग्यरेखा गांवस, समाजीक कार्यकर्ते आनी भुमिका ट्रॅव्हल्सचे धनी अंकूश शांताराम मांजरेंकार, समन्वयक नंदा माजीक, अध्यक्ष अॅड. मोहन गांवकार, भांडारी शांताराम गांवस हाजीर रावतले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 